CELEX: C2004/217/51
Language: et
Date: 2004-08-28 00:00:00
Title: Kohtuasi T-215/04: Hagi, mille Suurbritannia ja Põhja-Iiri Ühendkuningriik esitas 9. juunil 2004 Euroopa Ühenduste Komisjoni vastu

28.8.2004   
            
            
               ET
            
            
               Euroopa Liidu Teataja
            
            
               C 217/29
            
         Hagi, mille Suurbritannia ja Põhja-Iiri Ühendkuningriik esitas 9. juunil 2004 Euroopa Ühenduste Komisjoni vastu
   (Kohtuasi T-215/04)
   (2004/C 217/51)
   Kohtuasja menetluse keel: inglise keel
   Euroopa Ühenduste Esimese Astme Kohus on saanud 9. juunil 2004 hagi, mille on Euroopa Ühenduste Komisjoni vastu esitanud Suurbritannia ja Põhja-Iiri Ühendkuningriik, esindaja M. Bethell, keda abistavad QC D. Anderson ja barrister H. Davies, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada vaidlustatud otsus tervikuna;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hageja vaidlustab komisjoni 30. märtsi 2004. aasta otsuse toetuskava kohta, mida Ühendkuningriigil on kavas rakendada Gibraltari valitsuse ettevõtte tulumaksureformi raames. (1) Komisjon on oma otsuses seisukohal, et kavandatav maksureform kujutab endast ühisturuga kokkusobimatut riigiabi.
   Oma hagi toetuseks väidab hageja, et komisjoni järeldused piirkondliku valikulisuse kohta on tühised oluliste faktivigade ja seadusega vale kohaldamise tõttu.
   Hageja on seisukohal, et Gibraltar – koloonia, mille omavalitsust Ühendkuningriik on kohustatud edendama ÜRO harta alusel – ei ole siseriikliku, rahvusvahelise ja ühenduse õiguse seisukohalt Ühendkuningriigi osa. Edasi väidab hageja, et Gibraltar on Ühendkuningriigi suhtes autonoomne ja ei saa viimaselt subsiidiume ega rahalist toetust. Hageja väidab samuti, et Ühendkuningriigi ja Gibraltari maksusüsteemid on täiesti eraldiseisvad ega ole omavahel seotud ning et mainitud reformikava ei kujuta endast maksude alandamist Ühendkuningriigis kehtivate maksusüsteemide raames. Samuti on komisjoni seisukoht hageja arvates vastuolus võrdse kohtlemise põhimõttega seetõttu, et sümmeetrilise õiguste ja kohustuste üleminekuga piirkonna võetud meetmeid ei peeta riigiabiks, samal ajal kui asümmeetrilise õiguste ja kohustuste üleminekuga piirkonna võetud samad meetmeid seda on.
   Hageja arvates on komisjoni järeldused sisulise valikulisuse kohta on seadusest lähtudes valed ning ebapiisavalt põhjendatud.
   Lõpetuseks väidab hageja, et komisjon on rikkunud hageja õigust olla ärakuulatud sellega, et ta ei toonud EÜ asutamislepingu artikli 88 lõikes 2 ettenähtud menetluse käigus esile teatud asjaolusid, millega ta oma otsust põhjendas.
   
      (1)  Riigiabi C 66/2002: Gibraltari valitsuse ettevõtte tulumaksureform.